stanford-oval/wikipedia huggingface dataset:
อัลเบิร์ต ไอน์สไตน์
งานด้านวิทยาศาสตร์และเทคโนโลยี > การคิดค้นทฤษฎีสัมพัทธภาพพิเศษ

ปี พ.ศ. 2448 ขณะที่ไอน์สไตน์ทำงานอยู่ที่สำนักงานสิทธิบัตร ก็ได้ตีพิมพ์บทความ 4 เรื่องใน Annalen der Physik ซึ่งเป็นวารสารทางฟิสิกส์ชั้นนำของเยอรมนี บทความทั้งสี่นี้ในเวลาต่อมาเรียกชื่อรวมกันว่า "Annus Mirabilis Papers"
บทความเกี่ยวกับธรรมชาติเฉพาะตัวของแสง นำไปสู่แนวคิดที่ส่งผลต่อการทดลองที่มีชื่อเสียง คือปรากฏการณ์โฟโตอิเล็กทริก หลักการง่ายๆ ก็คือ แสงมีปฏิกิริยากับสสารในรูปแบบของ "ก้อน" พลังงาน (ควอนตา) เป็นห้วงๆ แนวคิดนี้เคยนำเสนอมาก่อนหน้านี้แล้วโดย แมกซ์ พลังค์ ในปี พ.ศ. 2443 ซึ่งเป็นแนวคิดที่ขัดแย้งกับทฤษฎีเกี่ยวกับคลื่นแสงที่เชื่อกันอยู่ในยุคสมัยนั้น ซึ่งเขาอธิบายได้ว่า พลังงานของโฟตอนย่อมเท่ากับฟังก์ชันงาน(พลังงานที่น้อยที่สุดของโฟตอน) รวมอยู่กับพลังงานจลน์สูงสุดของโฟโต้อิเล็กตรอน
บทความเกี่ยวกับการเคลื่อนที่ของบราวน์ อธิบายถึงการเคลื่อนไหวแบบสุ่มของวัตถุขนาดเล็กมากๆ ซึ่งเป็นผลโดยตรงจากการกระทำของโมเลกุล แนวคิดนี้สนับสนุนต่อทฤษฎีอะตอม
บทความเกี่ยวกับอิเล็กโตรไดนามิกส์ของวัตถุที่กำลังเคลื่อนที่ เป็นกำเนิดของทฤษฎีสัมพัทธภาพพิเศษ แสดงให้เห็นว่าความเร็วของแสงที่กำลังสังเกตอย่างอิสระ ณ สภาวะการเคลื่อนที่ของผู้สังเกตจะต้องมีการเปลี่ยนแปลงโดยพื้นฐานไปเหมือนๆ กัน ผลสืบเนื่องจากแนวคิดนี้รวมถึงกรอบของกาล-อวกาศของวัตถุที่กำลังเคลื่อนที่จะช้าลงและหดสั้นลง (ตามทิศทางของการเคลื่อนที่) โดยสัมพัทธ์กับกรอบของผู้สังเกต บทความนี้ยังโต้แย้งแนวคิดเกี่ยวกับ luminiferous aether ซึ่งเป็นเสาหลักทางฟิสิกส์ทฤษฎีในยุคนั้น ว่าเป็นสิ่งที่ไม่จำเป็น
บทความว่าด้วยสมดุลของมวล-พลังงาน (ซึ่งก่อนหน้านี้เชื่อว่ามันไม่เกี่ยวข้องกันเลย) ไอน์สไตน์ปรับปรุงสมการสัมพัทธภาพพิเศษของเขาจนกลายมาเป็นสมการอันโด่งดังที่สุดแห่งคริสต์ศตวรรษที่ 20 คือ E = mc2 ซึ่งบอกว่า มวลขนาดเล็กจิ๋วสามารถแปลงไปเป็นพลังงานปริมาณมหาศาลได้ ซึ่งเป็นจุดกำเนิดการพัฒนาของพลังงานนิวเคลียร์
งานด้านวิทยาศาสตร์และเทคโนโลยี > แสง กับทฤษฎีสัมพัทธภาพทั่วไป

ปี พ.ศ. 2449 สำนักงานสิทธิบัตรเลื่อนขั้นให้ไอน์สไตน์เป็น Technical Examiner Second Class แต่เขาก็ยังไม่ทิ้งงานด้านวิชาการ ปี พ.ศ. 2451 เขาได้เข้าเป็นอาจารย์ที่มหาวิทยาลัยแบร์น พ.ศ. 2453 เขาเขียนบทความอธิบายถึงผลสะสมของแสงที่กระจายตัวโดยโมเลกุลเดี่ยวๆ ในบรรยากาศ ซึ่งเป็นการอธิบายว่า เหตุใดท้องฟ้าจึงเป็นสีน้ำเงิน
ระหว่าง พ.ศ. 2452 ไอน์สไตน์ตีพิมพ์บทความ "Über die Entwicklung unserer Anschauungen über das Wesen und die Konstitution der Strahlung" (พัฒนาการของมุมมองเกี่ยวกับองค์ประกอบและหัวใจสำคัญของการแผ่รังสี) ว่าด้วยการพิจารณาแสงในเชิงปริมาณ ในบทความนี้ รวมถึงอีกบทความหนึ่งก่อนหน้านั้นในปีเดียวกัน ไอน์สไตน์ได้แสดงว่า พลังงานควอนตัมของมักซ์ พลังค์ จะต้องมีโมเมนตัมที่แน่นอนและแสดงตัวในลักษณะที่คล้ายคลึงกับอนุภาคที่เป็นจุด บทความนี้ได้พูดถึงแนวคิดเริ่มต้นเกี่ยวกับโฟตอน (แม้ในเวลานั้นจะยังไม่ได้เรียกด้วยคำนี้ ผู้ตั้งชื่อ 'โฟตอน' คือ กิลเบิร์ต เอ็น. ลิวอิส ในปี พ.ศ. 2469) และให้แรงบันดาลใจเกี่ยวกับความเกี่ยวพันกันระหว่างคลื่นกับอนุภาค ในวิชากลศาสตร์ควอนตัม
พ.ศ. 2454 ไอน์สไตน์ได้เป็นผู้ช่วยศาสตราจารย์ที่มหาวิทยาลัยซือริช แต่หลังจากนั้นไม่นานเขาก็ยอมรับตำแหน่งศาสตราจารย์ที่มหาวิทยาลัยเยอรมัน ชาร์ลส์-เฟอร์ดินานด์ ในกรุงปราก ที่นี่ไอน์สไตน์ได้ตีพิมพ์บทความเกี่ยวกับผลกระทบของแรงโน้มถ่วงที่มีต่อแสง ซึ่งก็คือการเคลื่อนไปทางแดงเนื่องจากแรงโน้มถ่วง และการหักเหของแสงเนื่องจากแรงโน้มถ่วง บทความนี้ช่วยแนะแนวทางแก่นักดาราศาสตร์ในการตรวจสอบการหักเหของแสงระหว่างการเกิดสุริยคราส นักดาราศาสตร์ชาวเยอรมัน เออร์วิน ฟินเลย์-ฟรอนด์ลิค ได้เผยแพร่ข้อท้าทายของไอน์สไตน์นี้ไปยังนักวิทยาศาสตร์ทั่วโลก
พ.ศ. 2455 ไอน์สไตน์กลับมายังสวิตเซอร์แลนด์และรับตำแหน่งศาสตราจารย์ที่มหาวิทยาลัยเดิมที่เขาเป็นศิษย์เก่า คือ ETH เขาได้พบกับนักคณิตศาสตร์ มาร์เซล กรอสมานน์ ซึ่งช่วยให้เขารู้จักกับเรขาคณิตของรีมานน์และเรขาคณิตเชิงอนุพันธ์ และโดยการแนะนำของทุลลิโอ เลวี-ซิวิตา นักคณิตศาสตร์ชาวอิตาลี ไอน์สไตน์จึงได้เริ่มใช้ประโยชน์จากความแปรปรวนร่วมเข้ามาประยุกต์ในทฤษฎีแรงโน้มถ่วงของเขา มีช่วงหนึ่งที่ไอน์สไตน์รู้สึกว่าแนวทางนี้ไม่น่าจะใช้ได้ แต่เขาก็หันกลับมาใช้อีก และในปลายปี พ.ศ. 2458 ไอน์สไตน์จึงได้เผยแพร่ทฤษฎีสัมพัทธภาพทั่วไปซึ่งยังคงใช้อยู่ตราบถึงปัจจุบัน ทฤษฎีนี้อธิบายถึงแรงโน้มถ่วงว่าเป็นการบิดเบี้ยวของโครงสร้างกาลอวกาศโดยวัตถุที่ส่งผลเป็นแรงเฉื่อยต่อวัตถุอื่น
งานด้านวิทยาศาสตร์และเทคโนโลยี > ทฤษฎีแรงเอกภาพ

งานวิจัยของไอน์สไตน์หลังจากทฤษฎีสัมพัทธภาพทั่วไปมีหัวใจหลักอยู่ที่การพยายามทำให้ทฤษฎีแรงโน้มถ่วงสามารถอธิบายคุณสมบัติของแม่เหล็กไฟฟ้าได้ ปี พ.ศ. 2493 เขาได้พูดถึงแนวคิดเรื่อง "ทฤษฎีแรงเอกภาพ" ในวารสาร Scientific American ในบทความชื่อว่า "On the Generalized Theory of Gravitation" แม้เขาจะได้รับความยกย่องอยู่พอสมควร แต่ก็ไม่ค่อยได้รับการสนับสนุนในการวิจัยเรื่องนี้ และความทุ่มเทส่วนใหญ่ของเขาก็ไม่ประสบความสำเร็จ
ในความพยายามของไอน์สไตน์ที่จะรวมแรงพื้นฐานทั้งหมดเข้าในกฎเดียวกัน เขาได้ละเลยการพัฒนากระแสหลักในทางฟิสิกส์ไปบางส่วน ที่สำคัญคือแรงนิวเคลียร์อย่างเข้มและแรงนิวเคลียร์อย่างอ่อน ซึ่งไม่มีใครเข้าใจมากนักตราบจนอีกหลายปีผ่านไปหลังจากเขาเสียชีวิตไปแล้ว ขณะเดียวกัน แนวทางพัฒนาฟิสิกส์กระแสหลักเองก็ละเลยแนวคิดของไอน์สไตน์เกี่ยวกับการรวมแรงเช่นเดียวกัน ครั้นต่อมาความฝันของไอน์สไตน์ในการรวมกฎฟิสิกส์ทั้งหลายเกี่ยวกับแรงโน้มถ่วงจึงเป็นแรงบันดาลใจสำคัญต่อแนวทางศึกษาฟิสิกส์ยุคใหม่ โดยเฉพาะอย่างยิ่งต่อทฤษฎีแห่งสรรพสิ่งและทฤษฎีสตริง ขณะที่มีความตื่นตัวมากขึ้นในสาขากลศาสตร์ควอนตัมด้วย
งานด้านวิทยาศาสตร์และเทคโนโลยี > แบบจำลองแก๊สของชเรอดิงเจอร์

ไอน์สไตน์แนะนำให้แอร์วิน ชเรอดิงเงอร์นำเอาแนวคิดของมักซ์ พลังค์ไปใช้ ที่มองระดับพลังงานของแก๊สในภาพรวมมากกว่าจะมองเป็นโมเลกุลเดี่ยวๆ ชเรอดิงเงอร์ประยุกต์แนวคิดนี้ในบทความวิจัยโดยใช้การกระจายตัวของโบลทซ์มันน์เพื่อหาคุณสมบัติทางอุณหพลศาสตร์ของแก๊สอุดมคติกึ่งคลาสสิก ชเรอดิงเงอร์ขออนุญาตใส่ชื่อไอน์สไตน์เป็นผู้เขียนบทความร่วม แต่ต่อมาไอน์สไตน์ปฏิเสธคำเชิญนั้น
งานด้านวิทยาศาสตร์และเทคโนโลยี > ตู้เย็นไอน์สไตน์

พ.ศ. 2469 ไอน์สไตน์กับลูกศิษย์เก่าคนหนึ่งคือ ลีโอ ซีลาร์ด นักฟิสิกส์ชาวฮังการีผู้ต่อมาได้ร่วมในโครงการแมนฮัตตัน และได้รับยกย่องในฐานะผู้ค้นพบห่วงโซ่ปฏิกิริยา ทั้งสองได้ร่วมกันประดิษฐ์ ตู้เย็นไอน์สไตน์ ซึ่งเป็นอุปกรณ์ที่ไม่มีชิ้นส่วนเคลื่อนไหวเลย และใช้พลังงานนำเข้าเพียงอย่างเดียวคือพลังงานความร้อน สิ่งประดิษฐ์นี้ได้จดสิทธิบัตรในปี พ.ศ. 2473
งานด้านวิทยาศาสตร์และเทคโนโลยี > บอร์กับไอน์สไตน์

ราวคริสต์ทศวรรษ 1920 มีการพัฒนากลศาสตร์ควอนตัมให้เป็นทฤษฎีที่สมบูรณ์ยิ่งขึ้น ไอน์สไตน์ไม่ค่อยเห็นด้วยนักกับการตีความโคเปนเฮเกนว่าด้วยทฤษฎีควอนตัม ซึ่งพัฒนาขึ้นโดย นีลส์ บอร์ กับ แวร์เนอร์ ไฮเซนแบร์ก ซึ่งอธิบายปรากฏการณ์ทางควอนตัมว่าเป็นเรื่องของความน่าจะเป็น ที่จะส่งผลต่อเพียงอันตรกิริยาในระบบแบบดั้งเดิม มีการโต้วาทีสาธารณะระหว่างไอน์สไตน์กับบอร์สืบต่อมาเป็นเวลายาวนานหลายปี (รวมถึงในระหว่างการประชุมซอลเวย์ด้วย) ไอน์สไตน์สร้างการทดลองในจินตนาการขึ้นเพื่อโต้แย้งการตีความโคเปนเฮเกน แต่ภายหลังก็ถูกบอร์พิสูจน์แย้งได้ ในจดหมายฉบับหนึ่งซึ่งไอน์สไตน์เขียนถึง มักซ์ บอร์น ในปี พ.ศ. 2469 เขาบอกว่า "ผมเชื่อว่า พระเจ้าไม่ได้สร้างสรรพสิ่งด้วยการทอยเต๋า"
ไอน์สไตน์ไม่เคยพอใจกับสิ่งที่เขาได้รับรู้เกี่ยวกับการอธิบายถึงธรรมชาติที่ไม่สมบูรณ์ในทฤษฎีควอนตัม ในปี พ.ศ. 2478 เขาค้นคว้าเพิ่มเติมในประเด็นเหล่านี้ร่วมกับเพื่อนร่วมงานอีก 2 คน คือ บอริส โพโดลสกี และ นาธาน โรเซน และตั้งข้อสังเกตว่า ทฤษฎีดังกล่าวดูจะต้องอาศัยอันตรกิริยาแบบไม่แบ่งแยกถิ่น ต่อมาเรียกข้อโต้แย้งนี้ว่า EPR พาราด็อกซ์ (มาจากนามสกุลของไอน์สไตน์ โพโดลสกี และโรเซน) การทดลอง EPR ได้จัดทำขึ้นในเวลาต่อมา และได้ผลลัพธ์ที่ช่วยยืนยันการคาดการณ์ตามทฤษฎีควอนตัม
สิ่งที่ไอน์สไตน์ไม่เห็นด้วยกับแนวคิดของบอร์เกี่ยวพันกับแนวคิดพื้นฐานในการพรรณนาถึงวิทยาศาสตร์ ด้วยเหตุนี้การโต้วาทีระหว่างไอน์สไตน์กับบอร์จึงได้ส่งผลสืบเนื่องออกไปเป็นการวิวาทะในเชิงปรัชญาด้วย
รางวัลโนเบล

พ.ศ. 2465 ไอน์สไตน์ได้รับรางวัลโนเบลสาขาฟิสิกส์ประจำปี 2464 ในฐานะที่ "ได้อุทิศตนแก่ฟิสิกส์ทฤษฎี โดยเฉพาะอย่างยิ่งการค้นพบกฎที่อธิบายปรากฏการณ์โฟโตอิเล็กทริก" ซึ่งเป็นการอ้างอิงถึงงานเขียนของเขาในปี 2448 "โดยใช้มุมมองจากจิตสำนึกเกี่ยวกับการเกิดและการแปรรูปของแสง" แนวคิดของเขาได้รับการพิสูจน์อย่างหนักแน่นจากผลการทดลองมากมายในยุคนั้น สุนทรพจน์ในการมอบรางวัลยังระบุไว้ว่า "ทฤษฎีสัมพัทธภาพของเขาเป็นหัวข้อถกเถียงที่น่าสนใจที่สุดในวงวิชาการ (และ) มีความหมายในทางฟิสิกส์ดาราศาสตร์ซึ่งประยุกต์ใช้อย่างชัดเจนในปัจจุบัน"
เชื่อกันมานานว่าไอน์สไตน์มอบเงินรางวัลจากโนเบลทั้งหมดให้แก่ภรรยาคนแรก คือมิเลวา มาริค สำหรับการหย่าขาดจากกันในปี พ.ศ. 2462 แต่จดหมายส่วนตัวที่เพิ่งเปิดเผยขึ้นในปี พ.ศ. 2549 บ่งบอกว่าเขานำไปลงทุนในสหรัฐอเมริกา และสูญเงินไปเกือบหมดจากเหตุการณ์เศรษฐกิจตกต่ำครั้งใหญ่
ไอน์สไตน์เดินทางไปนิวยอร์ก สหรัฐอเมริกา เป็นครั้งแรก เมื่อ 2 เมษายน พ.ศ. 2464 เมื่อมีผู้ถามว่า เขาได้แนวคิดทางวิทยาศาสตร์มาจากไหน ไอน์สไตน์อธิบายว่า เขาเชื่อว่างานทางวิทยาศาสตร์จะก้าวหน้าได้จากการทดลองทางกายภาพและการค้นหาความจริงที่ซ่อนเอาไว้ โดยมีคำอธิบายที่สอดคล้องกันได้ในทุกสภาวการณ์โดยไม่ขัดแย้งกันเอง ไอน์สไตน์ยังสนับสนุนทฤษฎีที่ค้นหาผลลัพธ์ในจินตนาการด้วย
มรดก

ระหว่างที่เดินทางท่องเที่ยว ไอน์สไตน์ได้เขียนบันทึกประจำวันส่งให้ภรรยาของเขา คือเอลซา กับบุตรบุญธรรมอีกสองคนคือมาร์ก็อตและอิลซา จดหมายเหล่านี้รวมอยู่ในเอกสารที่ยกให้แก่มหาวิทยาลัยฮีบรู มาร์ก็อต ไอน์สไตน์ อนุญาตให้เผยแพร่จดหมายส่วนตัวแก่สาธารณชนได้ แต่จะต้องเป็นเวลา 20 ปีหลังจากเธอเสียชีวิตแล้วเท่านั้น (มาร์ก็อตเสียชีวิตในปี พ.ศ. 2529) บาร์บารา โวลฟ์ ผู้ดูแลรักษาเอกสารของไอน์สไตน์ที่มหาวิทยาลัยฮีบรู ให้สัมภาษณ์กับสถานีโทรทัศน์บีบีซีว่า มีจดหมายติดต่อส่วนตัวระหว่างช่วงปี พ.ศ. 2455-2498 เป็นจำนวนมากกว่า 3,500 หน้า
สถาบันวิทยาศาสตร์แห่งชาติของสหรัฐอเมริกา จัดสร้างรูปปั้นอนุสรณ์อัลเบิร์ต ไอน์สไตน์ เป็นทองแดงและหินอ่อนและสลักโดยโรเบิร์ต เบิร์คส์ ในปี พ.ศ. 2522 ตั้งอยู่ที่กรุงวอชิงตัน ดี.ซี ใกล้กับ National Mall
ไอน์สไตน์ทำพินัยกรรมยกลิขสิทธิ์การใช้งานภาพของเขาทั้งหมดให้แก่มหาวิทยาลัยฮีบรู กรุงเยรูซาเล็ม ต่อมา บริษัท คอร์บิส คอร์ปอเรชั่น ได้รับอนุญาตให้ใช้ชื่อและภาพต่างๆ ของเขา ในฐานะตัวแทนผู้มีอำนาจแทนมหาวิทยาลัยฮีบรู
เกียรติคุณและอนุสรณ์

พ.ศ. 2542 อัลเบิร์ต ไอน์สไตน์ ได้รับยกย่องเป็น "บุคคลแห่งศตวรรษ" โดยนิตยสารไทม์ กัลลัพโพล ได้บันทึกว่าเขาเป็นบุคคลผู้ได้รับการยกย่องสูงที่สุดอันดับ 4 แห่งคริสต์ศตวรรษที่ 20 และจากการจัดอันดับ 100 บุคคลผู้มีอิทธิพลอย่างสูงในประวัติศาสตร์ ไอน์สไตน์เป็น "นักวิทยาศาสตร์ผู้ยิ่งใหญ่ที่สุดแห่งคริสต์ศตวรรษที่ 20 และหนึ่งในสุดยอดอัจฉริยะตลอดกาล"
ต่อไปนี้เป็นรายชื่ออนุสรณ์ส่วนหนึ่ง
สหพันธ์นานาชาติฟิสิกส์บริสุทธิ์และฟิสิกส์ประยุกต์ ได้กำหนดให้ปี พ.ศ. 2548 เป็น "ปีฟิสิกส์โลก" เพื่อเป็นการเฉลิมฉลอง 100 ปีครบรอบการตีพิมพ์ Annus Mirabilis Papers
สถาบันอัลเบิร์ต ไอน์สไตน์
อนุสรณ์สถานอัลเบิร์ต ไอน์สไตน์ โดย โรเบิร์ต เบิร์คส์
หน่วยวัดในวิชาโฟโตเคมี ชื่อว่า ไอน์สไตน์
เคมีธาตุลำดับที่ 99 ชื่อ ไอน์สไตเนียม (einsteinium)
ดาวเคราะห์น้อย 2001 ไอน์สไตน์
รางวัลไอน์สไตน์
รางวัลสันติภาพไอน์สไตน์
ปี พ.ศ. 2533 ชื่อของไอน์สไตน์ถูกจารึกในวิหารวัลฮัลลา หอเกียรติยศซึ่งตั้งอยู่ริมแม่น้ำดานูบ ประเทศเยอรมนี
สนามฟุตบอลเทพหัสดิน

| --- | --- |


ที่ตั้ง: เขตปทุมวัน กรุงเทพมหานคร
ขนส่งมวลชน:  สถานีสนามกีฬาแห่งชาติ
เจ้าของ: จุฬาลงกรณ์มหาวิทยาลัย
ผู้ดำเนินการ: สำนักงานพัฒนาการกีฬาและนันทนาการ
ความจุ: 6,378 ที่นั่ง
พื้นผิว: หญ้า
เปิดใช้สนาม: เอเชียนเกมส์ ครั้งที่ 5   พ.ศ. 2509
การใช้งาน
สโมสรฟุตบอลบีอีซี เทโรศาสน (พ.ศ. 2553–2555)   สโมสรฟุตบอลกรุงเทพคริสเตียน   สโมสรฟุตบอลจามจุรี ยูไนเต็ด (พ.ศ. 2567)
สนามเทพหัสดิน (อังกฤษ: Thephasadin Stadium) เป็นสนามกีฬากลางแจ้ง ตั้งอยู่ด้านข้างสนามกีฬาแห่งชาติ มีลู่วิ่งจัดการแข่งขันกรีฑา ใช้ฝึกซ้อมกรีฑาและกีฬาทั่วไป ความจุ 6,378 ที่นั่ง เป็นเก้าอี้ทั้งหมด ตั้งชื่อเพื่อเป็นเกียรติแก่เจ้าพระยาธรรมศักดิ์มนตรี (สนั่น เทพหัสดิน ณ อยุธยา)
สนามเทพหัสดิน เคยเป็นสนามเหย้าชั่วคราวของสโมสรฟุตบอล บีอีซี เทโรศาสน เนื่องจากสนามหนองจอกอยู่ในระหว่างการปรับปรุง 
ในอดีตสนามเทพหัสดินใช้เป็นสนามฟุตบอล จัดกีฬาระดับประเทศและระดับเอเชียรองจากสนามศุภชลาศัย
สัมมาสติ
ดูเพิ่ม

พระไตรปิฎก เล่มที่ ๑๐ พระสุตตันตปิฎก เล่มที่ ๒ ทีฆนิกาย มหาวรรค ฉบับหลวง มหาสติปัฏฐานสูตร มรรค
↑  http://www.84000.org/tipitaka/read/v.php?B=10&A=6257&Z=6764
↑  มหาสติปัฏฐานสูตร พระไตรปิฎกฉบับหลวง เล่มที่ ๑๐ ข้อที่ ๒๗๔-๒๘๗ หน้า ๒๑๖-๒๒๑
↑  "กายานุปัสสนาสติปัฏฐาน | มูลนิธิอุทยานธรรม". uttayarndham.org.
↑  มหาสติปัฏฐานสูตร พระไตรปิฎกฉบับหลวง เล่มที่ ๑๐ ข้อที่ ๒๘๘ หน้า ๒๒๑-๒๒๒
↑  "จิตตานุปัสสนาสติปัฏฐาน | มูลนิธิอุทยานธรรม". uttayarndham.org.
↑  มหาสติปัฏฐานสูตร พระไตรปิฎกฉบับหลวง เล่มที่ ๑๐ ข้อที่ ๒๘๙ หน้า ๒๒๒
เจ็บแค่ไหนก็ยังรักอยู่

"เจ็บแค่ไหนก็ยังรักอยู่" เป็นซิงเกิลของเยสเซอร์เดส์ และ ฟิล์ม บงกช ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ธีระปริญญ์ รัตนบุตร ออกจำหน่ายในวันที่ 9 เมษายน พ.ศ. 2557 และเป็นเพลงประกอบละครเรื่อง อย่าลืมฉัน
การตอบรับ

เพลง "เจ็บแค่ไหนก็ยังรักอยู่" ได้ติดชาร์ตอันดับสูงสุด 2 ใน 100 ของชาร์ตหมวดเพลง GMM Gmember Chart Song Top 100 ประจำวันที่ 7 เมษายน พ.ศ. 2557 จากเว็บไซต์ Gmember และติดอันดับสูงสุด 17 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอร์เพลย์ ประจำวันที่ 5 กรกฎาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2557) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100: 2
95.5 เอฟเอ็ม เวอร์จิ้นฮิตซ์ ชาร์ตท็อป 40: 23
อีเอฟเอ็ม ชาร์ต 94 ท็อป แอร์เพลย์: 17
เวอร์ชันฟิล์ม บงกช

| "เจ็บแค่ไหนก็ยังรักอยู่" |
| --- | --- |
ภาพปกอัลบั้ม
เพลงโดยฟิล์ม บงกช
จากอัลบั้มเพลงประกอบละครเรื่อง อย่าลืมฉัน
วางจำหน่าย: 7 พฤษภาคม พ.ศ. 2557
แนวเพลง: ป็อปร็อก, ร็อก
ความยาว: 3:49
ค่ายเพลง: วีเรคคอร์ดส (จีเอ็มเอ็ม แกรมมี่)
ผู้ประพันธ์เพลง: ฟองเบียร์

มิวสิกวิดีโอ
"เจ็บแค่ไหนก็ยังรักอยู่" ที่ยูทูบ
 
"เจ็บแค่ไหนก็ยังรักอยู่" เวอร์ชันของ ฟิล์ม บงกช เป็นซิงเกิลและเพลงประกอบละครเรื่อง อย่าลืมฉัน ในปี พ.ศ. 2557 เช่นเดียวกัน ออกจำหน่ายในวันที่ 7 พฤษภาคม พ.ศ. 2557
เวอร์ชันฟิล์ม บงกช > ชาร์ต

| ชาร์ต (พ> ศ. 2557) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100: 8
อีเอฟเอ็ม ชาร์ต 94 ท็อป แอร์เพลย์: 15
ธีมะ กาญจนไพริน

| ธีมะ กาญจนไพริน |
| --- | --- |
ธีมะ กาญจนไพริน เมื่อ พ.ศ. 2555
สารนิเทศภูมิหลัง
เกิด: 9 กุมภาพันธ์ พ.ศ. 2525 (43 ปี) กรุงเทพมหานคร ประเทศไทย
ส่วนสูง: 181 เซนติเมตร
บิดา: สิงขร กาญจนไพริน
มารดา: นิ่มนวล พานดอกไม้
คู่สมรส: สุภางค์ ตรงกมลธรรม (9 พฤศจิกายน 2562 - ปัจจุบัน)
อาชีพ: พิธีกร, ดีเจ, นักแสดง, ผู้ประกาศข่าว
ปีที่แสดง: พ.ศ. 2546 – ปัจจุบัน
สังกัด: ช่องวัน 31
ธีมะ กาญจนไพริน (ชื่อเล่น: จั๊ด) เป็นดีเจ พิธีกรรายการโทรทัศน์ และนักแสดงชาวไทย เริ่มมีชื่อเสียงโด่งดังจากการวิพากษ์วิจารณ์การบริหารจัดการน้ำท่วมรัฐบาลของยิ่งลักษณ์ ชินวัตร ในเหตุการณ์มหาอุทกภัย ใน พ.ศ. 2554 และกลายเป็นที่รู้จักอย่างกว้างขวางจากการเป็นพิธีกรรายการข่าววันศุกร์และผู้ประกาศข่าวเย็นช่องวัน โดยเฉพาะช่วง "จั๊ด...ซัดทุกความจริง" ซึ่งออกอากาศทางสถานีโทรทัศน์ช่องวัน 31 ในนามสำนักข่าววันนิวส์ โดยยึดหลักการทำงาน "เล่าเรื่องยากให้เข้าใจง่าย เล่าเรื่องง่ายให้มีมุมคิด เล่าเรื่องไกลชีวิตให้ใกล้ตัว เรื่องชั่วต้องโจมตี เรื่องคนดีต้องสรรเสริญ" อีกทั้งมีผลงานการแสดง เช่น ฝัน-หวาน-อาย-จูบ, หลุดสี่หลุด, รักสุดทีน รวมถึงมีบางเรื่องที่ธีมะแสดงในบทบาทผู้ประกาศข่าวของช่องวัน 31 เช่น เลือดข้นคนจาง, สงครามนักปั้น เป็นต้น
ประวัติ

ธีมะ กาญจนไพรินเกิดวันที่  9 กุมภาพันธ์ พ.ศ. 2525 ที่ย่านพรานนก เขตบางกอกน้อย กรุงเทพมหานคร จบการศึกษาจากโรงเรียนพระมารดานิจจานุเคราะห์, โรงเรียนโฆษิตสโมสร, โรงเรียนทวีธาภิเศก, โรงเรียนเตรียมอุดมศึกษา (ศิลป์-ภาษาฝรั่งเศส) และคณะนิเทศศาสตร์ จุฬาลงกรณ์มหาวิทยาลัย (เอกสื่อสารการแสดง) เริ่มต้นการทำงานจากการจัดรายการวิทยุตั้งแต่ พ.ศ. 2546 ทางสถานีวิทยุและรายการต่าง ๆ ได้แก่ PJ MAX 88.5, Show here, Online Station, Pop-up Live, ทูไนท์ ไลฟ์, ยำรวมมิตรโชว์, ทีน พลัส โชว์ รวมทั้งเป็นพิธีกรรายการ Men In Trend ทางช่องวอยซ์ทีวีใน พ.ศ. 2552
การทำงาน

ในเหตุการณ์มหาอุทกภัยใน พ.ศ. 2554 ธีมะจัดรายการเล่าข่าวทาง 90 สบาย เอฟเอ็ม ในสังกัด พีดี เรดิโอ วิพากษ์วิจารณ์การบริหารจัดการน้ำท่วมของรัฐบาล จนกลายเป็นที่ฮือฮาและได้รับฉายาว่า "จั๊ด จัดหนัก" เหตุการณ์ดังกล่าวทำให้ธีมะถูกปลดออกจากรายการ หลังจากนั้น ได้รับการทาบทามให้มาเป็นผู้ดำเนินรายการ ฟ้าทะลายโจร ในวันจันทร์ถึงวันศุกร์ เวลา 13:30-14:30 และรายการเศรษฐกิจ เศรษฐกรณ์ ในวันพุธถึงวันพฤหัสบดี เวลา 21:00-22:00 ทางช่องฟ้าวันใหม่
บทบาททางการเมือง

กลาง พ.ศ. 2556 ธีมะผันตัวเข้าสู่แวดวงทางการเมืองครั้งแรก ด้วยการดำรงตำแหน่งโฆษกผู้นำฝ่ายค้านในสภาผู้แทนราษฎร (นายอภิสิทธิ์ เวชชาชีวะ) แทนที่นายแทนคุณ จิตต์อิสระ ที่ชนะการเลือกตั้งซ่อม ส.ส.กรุงเทพฯ เขตดอนเมือง กระทั่งในช่วงวิกฤตการณ์การเมืองไทย พ.ศ. 2556–2557 ได้เข้าร่วมการชุมนุมของกลุ่ม กปปส. ถือเป็นหนึ่งในผู้กล่าวปราศรัยตามเวทีต่าง ๆ อีกทั้งในช่วงต้น พ.ศ. 2557 ยังถูกมือมืดปาระเบิดเพลิงใส่บ้านพัก  โดยธีมะเชื่อว่า "สาเหตุมาจากการที่ตนเป็นพิธีกรช่องบลูสกาย จึงทำให้มีคนไม่ชอบการทำหน้าที่ในการวิพากษ์วิจารณ์อีกฝ่าย"
ขณะเดียวกัน ท่ามกลางสถานการณ์ทางการเมืองที่ร้อนแรง ธีมะก็ได้รับการชักชวนจากรุ่นพี่คณะนิเทศศาสตร์ จุฬาลงกรณ์มหาวิทยาลัย ให้มาทำรายการบันเทิง GANG'MENT ทางช่องจีทีเอชออนแอร์ควบคู่ไปด้วย เพราะการทำรายการการเมืองอย่างเดียวรายได้ไม่เพียงพอ หลังจากนั้นได้รับโอกาสให้ทำรายการ 7 วันทันข่าว จนกระทั่งช่องจีทีเอชออนแอร์ปิดตัวลง แล้วได้ถ่ายโอนรายการบางส่วนไปออกอากาศทางช่อง จีเอ็มเอ็ม 25 ธีมะก็ยังคงทำหน้าที่เป็นพิธีกรรายการ 7 วันทันข่าว เรื่อยมา จนในที่สุดรายการก็ยุติการออกอากาศในช่วงปลาย พ.ศ. 2559
ผลงานทางโทรทัศน์

เดือนมิถุนายน พ.ศ. 2559 ธีมะได้เข้าร่วมฟื้นฟูรายการข่าวภาคเช้า ทาง ช่องวัน 31 ในชื่อรายการ ตื่นแต่เช้า เป็นพิธีกรคู่กับ เอกพร ศรีสุขทวีรัตน์ ต่อมารายการได้เปลี่ยนชื่อเป็น ข่าวเช้าช่องวัน และยังได้จัดรายการข่าวเย็นร่วมกับ พีระวัฒน์ อัฐนาค รวมไปถึงผู้ประกาศเพียงคนเดียวในข่าววันศุกร์ และใน พ.ศ. 2560 ธีมะได้เข้าร่วมเป็นพิธีกรรายการข่าว HEADLINE TODAY บนเว็บไซต์ไลน์ทีวี จัดรายการร่วมกับ เอกพร ศรีสุขทวีรัตน์ และ พิชาพัฒน์ รัตนกุล เสรีเริงฤทธิ์ ทุกวันจันทร์ถึงศุกร์ เวลา 19:00-19:50 ซึ่งธีมะจะจัดคู่กับเอกพร วันจันทร์ถึงพฤหัสบดี
คดีความ

วันที่ 6 ตุลาคม พ.ศ. 2560 ราชกิจจานุเบกษาได้เผยแพร่คำพิพากษาศาลฎีกาแผนกคดีอาญาของผู้ดำรงตำแหน่งทางการเมือง เมื่อวันที่ 27 กรกฎาคม พ.ศ. 2560 พิพากษาว่า นายธีมะ กาญจนไพริน จงใจไม่ยื่นบัญชีแสดงรายการทรัพย์สินและหนี้สิน กรณีพ้นจากตำแหน่งโฆษกผู้นำฝ่ายค้านในสภาผู้แทนราษฎร มาแล้ว 1 ปี โดยศาลพิพากษาให้จำคุก 2 เดือน ปรับ 8,000 บาท และห้ามดำรงตำแหน่งทางการเมืองเป็นเวลา 5 ปี แต่เนื่องจากให้การรับสารภาพที่ประโยชน์แก่การพิจารณาและไม่เคยได้รับโทษจำคุกมาก่อน โทษจำคุกจึงเหลือรอลงอาญา 1 ปี
ข้อวิจารณ์ > กรณีวิเคราะห์ข่าวกระทบกระเทือนประเทศเพื่อนบ้าน

วันที่ 20 มีนาคม พ.ศ. 2563 ธีมะได้ไปที่สถานเอกอัครราชทูตสาธารณรัฐประชาธิปไตยประชาชนลาวประจำประเทศไทย พร้อมกับทีมงานช่องวัน เพื่อขอโทษเอกอัครราชทูตประจำประเทศลาว กรณีที่แสดงความคิดเห็นเกี่ยวกับเรื่อง "ทำไมต้องเลื่อนสงกรานต์" ในช่วง จั๊ดซัดทุกความจริง ของวันที่ 19 มีนาคม โดยมีเนื้อหาว่า "ประเทศพม่าและลาวไม่พบผู้ติดเชื้อไวรัสโควิด-19 แต่ไม่มีใครเชื่อ พร้อมทั้งบอกว่า ไม่มีเทคโนโลยีในการตรวจ แม้แต่ชุดตรวจก็ยังไม่มี โรงพยาบาลที่ลาวเก่า ดูเทคโนโลยีล้าสมัย" เมื่อข่าวถูกปล่อยออกไป ทำให้ชาวลาวไม่พอใจ จนเน็ตไอดอลชาวลาว แอปเปิ้ล สีสะเหงียน (ภรรยาของฟลุ๊ค จิระ) ได้ออกมาโพสต์ไอจีในทำนองที่ว่า เป็นการบูลลี่ เหยียดประชากรในประเทศ เมื่อสถานการณ์ความไม่พอใจจากสื่อออนไลน์ฝั่งลาวเผยแพร่ออกไป ทำให้จั๊ดและทีมงานช่องวันต้องออกมาขอโทษกับเหตุการณ์ที่เกิดขึ้น และก่อนที่จะไปที่สถานเอกอัครราชทูตสาธารณรัฐประชาธิปไตยประชาชนลาวประจำประเทศไทยนั้น ทางทีมงานช่องวันได้ลบคลิปดังกล่าวไปแล้ว
ผลงาน > ละครโทรทัศน์

| ปี | เรื่อง | บทบาท |
| --- | --- | --- |
| 2560 | ชายไม่จริง หญิงแท้ | วินัย  (รับเชิญ) |
| 2560 | ล่า | นักข่าวช่องวัน (รับเชิญ) |
| 2561 | เลือดข้นคนจาง | ผู้ประกาศข่าวช่องวัน (รับเชิญ) |
| 2561 | สุภาพบุรุษมงกุฎเพชร | ผู้ประกาศข่าวช่องวัน (รับเชิญ) |
| 2561 | โลกโซเชี่ย ล SOCIAL SYNDROME  | พิธีกรรายการ HEADLINE TODAY (รับเชิญ) |
| 2561 |  สงครามนักปั้น ฤดูกาลที่ 1  | ผู้ประกาศข่าวช่องวัน (รับเชิญ) |
| 2561 | ขุนปราบดาบข้ามภพ | ผู้ประกาศข่าวช่องวัน (รับเชิญ) |
| 2565 | ทายาทพันธุ์ข้าวเหนียว | ผู้ประกาศข่าวช่องวัน (รับเชิญ) |
ผลงาน > ภาพยนตร์

| ปี | เรื่อง | รับบทเป็น | หมายเหตุ |
| --- | --- | --- | --- |
| 2550 | รักแห่งสยาม | พิธีกรคอนเสิร์ต |  |
| 2551 | ซุปเปอร์แหบ แสบสะบัด | ดีเจคลื่นวิทยุชาย |  |
| 2552 | แฟนเก่า | พิธีกรรายการบันเทิง |  |
| 2554 | หลุดสี่หลุด ตอน ฮู อา กง | เฮียหนึ่ง |  |
| 2555 | รักสุดทีน | จัดให้ |  |
| 2562 | ตุ๊ดซี่ส์ แอนด์ เดอะเฟค | พิธีกรรายการเจ็บใจ |  |
ผลงาน > พิธีกรและผู้ประกาศข่าว

| ปี พ> ศ. | รายการ | ออกอากาศ | หมายเหตุ |
| --- | --- | --- | --- |
| 2546 - 2547 | เมนูวันหยุด | ช่อง 7 | ออกอากาศวันหยุดนักขัตฤกษ์ |
| 2548 - 2550 | Pop-up Live | ช่อง 5 | ร่วมกับ ทอปัด นาคปานเสือ   แม้ทธิว พอล ดีน |
| 6 กุมภาพันธ์ 2551 - กันยายน 2551 | 2 Nite Live | ช่อง 7   ช่อง 5 | ร่วมกับ ภรัณยู โรจนวุฒิธรรม |
| 9 มกราคม 2552 - 30 ธันวาคม 2554 | Teen Plus Show | ช่อง 5 | ร่วมกับ ศรีพรรณ ชื่นชมบูรณ์   ศิระ รัตนโภคาสถิต |
| 2552 | Men In Trend | ช่อง 5 | ช่องวอยซ์ทีวี |
| 2553 | Online Station | ช่อง G-Square |  |
| 2554 - 2555 | คุยหน้าหนึ่ง | จีทีเอชออนแอร์ |  |
| 2555 - 2561 | ฟ้าทะลายโจร | ฟ้าวันใหม่ | วันจันทร์-วันศุกร์ เวลา 13.30-14.30 น. |
| 2555 - 2556 | เศรษฐกิจ เศรษฐกรณ์ | ฟ้าวันใหม่ | วันพุธ-วันพฤหัสบดี เวลา 21.00-22.00 น. |
| 2556 | GANG'MENT | จีทีเอชออนแอร์ |  |
| 14 ธันวาคม 2557 - 25 ธันวาคม 2559 | Sunday Summary 7 วัน ทันข่าว / The Weekly Summary 7 วัน ทันข่าว | จีเอ็มเอ็ม 25 | เปลี่ยนชื่อรายการจาก Sunday Summary 7 วัน ทันข่าว เป็น The Weekly Summary 7 วัน ทันข่าว |
| 2559 - 2561 | ตื่นแต่เช้า / ข่าวเช้าช่องวัน และ ข่าวเช้าตรู่ช่องวัน | ช่องวัน 31 |  |
| 2560 - 2565 | ข่าวเย็นช่องวัน | ช่องวัน 31 |  |
| 2560 - ปัจจุบัน | ข่าววันศุกร์ | ช่องวัน 31 |  |
| 2560 - 2562 | HEADLINE TODAY | LINE TODAY |  |
| 12 มกราคม - 29 มีนาคม 2563 | มหาชนซนข่าว | ช่องวัน 31 | ร่วมกับ ธัณย์สิตา สุวัชราธนากิตติ์ |
| 14 มิถุนายน 2564 - 28 ตุลาคม 2564 | ข่าวค่ำช่องวัน | ช่องวัน 31 | วันจันทร์-วันพฤหัสบดี เวลา 20.10-20.30 น. |
| 20 เมษายน - 18 สิงหาคม 2565 และ 17 ตุลาคม 2565 - ปัจจุบัน | เอาให้ชัด | ช่องวัน 31 | วันจันทร์ - พฤหัสบดี เวลา 22.20 - 23.00 น. |
แหล่งข้อมูลอื่น

ธีมะ กาญจนไพริน ที่เอกซ์ (ทวิตเตอร์)
ธีมะ กาญจนไพริน ที่เฟซบุ๊ก
ยิ่งศักดิ์ จงเลิศเจษฎาวงศ์

| ยิ่งศักดิ์ จงเลิศเจษฎาวงศ์ บ> ภ. |
| --- | --- |
ยิ่งศักดิ์ ใน พ.ศ. 2562
เกิด: 29 มีนาคม พ.ศ. 2499 (68 ปี) จังหวัดธนบุรี ประเทศไทย
สัญชาติ: ไทย
อาชีพ: พิธีกร, เชฟ, อาจารย์, ยูทูบเบอร์
ปีปฏิบัติงาน: พ.ศ. 2530 – ปัจจุบัน
คู่สมรส: เมย์ จงเลิศเจษฎาวงศ์
รางวัล: รางวัลบุคคลตัวอย่าง ประจำปี 2548
เว็บไซต์: http://www.yingsakfood.com
ยิ่งศักดิ์ จงเลิศเจษฎาวงศ์ (เกิด 29 มีนาคม พ.ศ. 2499) เป็นเชฟ อาจารย์สอนทำอาหาร และพิธีกรชาวไทย
ประวัติ

ด้านครอบครัว ยิ่งศักดิ์สมรสกับเมย์ จงเลิศเจษฎาวงศ์ ชาวสิงคโปร์ มีบุตรสาวคนหนึ่ง ชื่อ มารีน่า จงเลิศเจษฎาวงศ์ ชื่อเล่น นานา และบุตรชายชื่อ กวิน จงเลิศเจษฎาวงศ์ ชื่อเล่น เท็ดดี้
ประวัติ > การศึกษา

ประถมศึกษา จากโรงเรียนนีรนาทวิทยา เมื่อปี พ.ศ. 2512
มัธยมศึกษาตอนต้น จากโรงเรียนวัดนวลนรดิศ เมื่อปี พ.ศ. 2515
ประกาศนียบัตรวิชาการศึกษา (ป.กศ) จากวิทยาลัยครูบ้านสมเด็จเจ้าพระยา เมื่อปี พ.ศ. 2517
ประกาศนียบัตรวิชาการศึกษาชั้นสูง (ป.กศ.ชั้นสูง) จากวิทยาลัยครูธนบุรี เมื่อปี พ.ศ. 2519
ปริญญาตรี การศึกษาบัณฑิต (กศ.บ.) จากมหาวิทยาลัยศรีนครินทรวิโรฒ เมื่อปี พ.ศ. 2522
ปริญญาโท ครุศาสตรมหาบัณฑิต (ค.ม.) สาขาการบริหารการศึกษา จากวิทยาลัยครูบ้านสมเด็จเจ้าพระยา เมื่อปี พ.ศ. 2525
ปริญญาครุศาสตรบัณฑิตกิตติมศักดิ์ (ค.บ.) สาขาวิชาการศึกษา สายมัธยมศึกษา โปรแกรมวิชาคหกรรมศาสตร์ จากสถาบันราชภัฏธนบุรี สหวิทยาลัยรัตนโกสินทร์ เมื่อปี พ.ศ. 2534
ปริญญาครุศาสตรดุษฎีบัณฑิต สาขาการศึกษาเพื่อการพัฒนาท้องถิ่น จากมหาวิทยาลัยราชภัฏบ้านสมเด็จเจ้าพระยา เมื่อปี พ.ศ. 2549
ปริญญาวิทยาศาสตรดุษฎีบัณฑิตกิตติมศักดิ์ สาขาคหกรรมศาสตร์ทั่วไป จากมหาวิทยาลัยราชภัฏธนบุรี เมื่อปี พ.ศ. 2549
การทำงาน

เริ่มต้นทำงานด้วยการเป็นอาจารย์สอนภาษาอังกฤษที่โรงเรียนอินทรอาชีวะศึกษา และสอนการทำอาหารไทยและขนมไทยที่โรงเรียน Smiling Orchid ประเทศสิงคโปร์ ก่อนศึกษาหลักสูตรการทำอาหารนานาชาติ จากสถาบันต่าง ๆ ทั้งในและนอกประเทศ ปัจจุบัน มีตำแหน่งบริหารด้วยการเป็นคณบดีคณะศิลปศาสตร์ วิทยาลัยเทคโนโลยีสยาม
รางวัลที่ได้รับ

รางวัลบุคคลตัวอย่าง ประจำปี พ.ศ. 2548 ทางด้านเผยแพร่ศิลปะอาหารไทย
ธุรกิจอาหาร

บรรณาธิการนิตยสาร FOODNEWS และ FOODPAPER
ผู้อำนวยการสถาบันศิลปศาสตร์การอาหาร TIFA
นายกสมาคมพัฒนาการศึกษาวิชาชีพเอกชน
คณบดีคณะศิลปศาสตร์ วิทยาลัยเทคโนโลยีสยาม
ผลงาน > รายการโทรทัศน์ที่เป็นพิธีกรในปัจจุบัน

ปากสว่าง ออกอากาศทุกวันพุธ เวลา 21.45 - 22.45 น. ทางช่องเวิร์คพอยท์ (16 สิงหาคม 2562 - ปัจจุบัน)
หิวแสงคุยแรง ๆ ก่อนนอน ออกอากาศทางช่อง YouTube: YingsakfoodTV
ยิ่งสุขสโมสร ออกอากาศวันศุกร์ เวลา 12.40 - 13.10 น. ทางช่อง 7HD (7 มิถุนายน 2567 - ปัจจุบัน)
มือโปรโชว์ปรุง ออกอากาศวันเสาร์ เวลา 12.30 - 13.00 น. ทางช่อง 7HD (4 มกราคม 2568 - ปัจจุบัน)
ยิ่งคุยยิ่งลึก ออกอากาศทุกวันจันทร์ - วันพฤหัสบดี เวลา 12.20 - 12.50 น. วันศุกร์ เวลา 12.10 - 12.40 น. ทางช่อง 7HD (3 มีนาคม 2568 - ปัจจุบัน)